ผงะ ศพในคูน้ำ นอนคว่ำหน้า เปรอะเปื้อนไปด้วยโคลน
คนเก็บขยะถึงกับผงะ เจอศพชายในดงหญ้าริมถนน สภาพเปรอะเปื้อนเหมือนมุดออกมาจากปลักโคลน เป็นชาวพม่าขี้เมาหายออกจากบ้าน คาดล้มกลิ้งตกคูน้ำ คลานผ่านโคลนขึ้นมายืนริมถนน แล้วถูกรถชนกระเด็นตกไปอีกที    ,เมื่อเวลา 10.30 น. วันที่ 26 ม.ค. ร.ต.ท.หญิง บุษกร วงศาโรจน์ รอง สว.(สอบสวน) สภ.เมืองสุพรรณบุรี ได้รับแจ้งเหตุจากคนเก็บขยะว่า พบคนเสียชีวิตที่บริเวณริมถนนเลี่ยงเมือง 357 หมู่ 6 ต.รั้วใหญ่ อ.เมืองสุพรรณบุรี ไปตรวจสอบพบศพ นายชาลี ชาวพม่า อายุประมาณ 40 ปี ไม่ทราบที่อยู่ นอนคว่ำหน้าเสียชีวิตอยู่ในดงหญ้าข้างทาง สภาพสวมเสื้อยืดสีขาว กางเกงขาสั้นสีดำ มีเลือดออกที่บริเวณปาก ตามตัวเปื้อนดินโคลนทั้งตัว ไม่พบบาดแผลถูกทำร้าย เสียชีวิตมาแล้วประมาณ 6-8 ชั่วโมง ใกล้กันบริเวณริมถนนพบรอยเบรกล้อรถยนต์ยาวประมาณ 10 เมตร และมีรอยดินโคลนกับรอยหยดเลือด ตกอยู่เป็นทาง ,สอบสวนเบื้องต้นทราบว่า นายชาลี เป็นชาวพม่า และเป็นคนติดเหล้า ก่อนเสียชีวิตหนึ่งวันได้มีคนโทรแจ้งเจ้าหน้าที่ว่า นายชาลี ได้ไปเอะอะโวยวายอยู่กลางตลาดในตัวเมืองสุพรรณบุรี ถามอะไรก็ไม่ตอบ ทางกู้ภัยเณรแก้วจึงได้พาตัวมาส่งไว้ที่บริเวณใต้สะพานริมทางรถไปใกล้กับจุดที่เกิดเหตุประมาณ 100 เมตร จากนั้นนายชาลีนั่งเขี่ยกองดินเล่นจนเวลาประมาณบ่าย 2 โมง มีนายณัฐพงศ์ ผลิศร อายุ 19 ปี เป็นนักศึกษา ขี่รถจักรยานยนต์ผ่านมาเห็นและสงสาร จึงได้นำอาหารมาป้อนให้กิน แต่นายชาลีไม่ยอมกิน ซึ่งดูแล้วอาการเหมือนคนสติไม่ดี จึงได้วางอาหารไว้และกลับบ้าน,ต่อมา มีชายชาวพม่าอ้างว่าเป็นพี่ชายผู้ตาย ทราบชื่อ นายจอห์นนี่ ประทาน อายุประมาณ 50 ปี อยู่บ้านเลขที่ 1/3 หมู่ที่ 1 ต.รั้วใหญ่ อ.เมือง จ.สุพรรณบุรี เดินทางมาดูศพและบอกว่ารู้จักกับผู้ตายเพราะเป็นน้องชายตน นายจอห์นนี่ กล่าวว่า เมื่อวานเวลาประมาณบ่าย 3 โมง มีคนโทรมาบอกว่าน้องชายเข้า รพ. แต่ตนไม่ว่างจึงไม่ได้ไปดู โดยก่อนเกิดเหตุประมาณ 3 วัน นายชาลีได้ไปมีเรื่องทะเลาะกับชาวพม่าด้วยกัน และถูกทำร้ายมาจนคิ้วแตก แต่ก็เงียบไป จนมาวันนี้มีคนโทรไปบอกว่าเจอศพนายชาลีจึงรีบมาดู,เบื้องต้นทางเจ้าหน้าที่ตำรวจตรวจสอบในที่เกิดเหตุแล้วสันนิษฐานว่า ก่อนเสียชีวิตนายชาลีน่าจะเดินและล้มกลิ้งหล่นลงไปในคูน้ำข้างทางแล้วตะเกียกตะกายปีนขึ้นมาทำให้ตัวเปื้อนดินโคลน เนื่องจากก่อนถึงจุดที่พบศพมีร่องรอยของดินโคลนบริเวณริมทาง จากนั้นก็มีรถยนต์วิ่งมาเฉี่ยวชนจนทำให้นายชาลีกลิ้งตกถนนเสียชีวิตดังกล่าว โดย พ.ต.ท.เทอดไทย รอง ผกก.สส. ได้สั่งการให้เร่งตรวจสอบกล้อง CCTV ในเส้นทางใกล้เคียง และรอผลการชันสูตรสาเหตุการตายจากแพทย์อีกครั้ง แต่ยังไม่ตัดประเด็นการฆาตกรรมออกไป.
คนเก็บขยะถึงกับผงะ เจอศพชายในดงหญ้าริมถนน สภาพเปรอะเปื้อนเหมือนมุดออกมาจากปลักโคลน เป็นชาวพม่าขี้เมาหายออกจากบ้าน คาดล้มกลิ้งตกคูน้ำ คลานผ่านโคลนขึ้นมายืนริมถนน แล้วถูกรถชนกระเด็นตกไปอีกที 
ศพในคูน้ำ,ศพเปื้อนโคลน,ศพริมถนน,เก็บขยะเจอศพ,สุพรรณบุรี,ข่าวทั่วไป